ΓΡΑΠΤΗ ΕΡΩΤΗΣΗ E-3387/00

υποβολή: Erik Meijer (GUE/NGL) προς την Επιτροπή

(3 Νοεμβρίου 2000)

Θέμα: Η προσέλκυση πελατών για αεροπορικά ταξίδια μικρής απόστασης, παρά την ύπαρξη συχνής σιδηροδρομικής σύνδεσης

1. Έχει ενημερωθεί η Επιτροπή για το γεγονός ότι στις Κάτω Χώρες, η αεροπορική εταιρεία Air France προσφέρει διαφημιστική έκπτωση στους χρήστες της αεροπορικής σύνδεσης Άμστερνταμ-Παρίσι, ήτοι την 6η πτήση δωρεάν;

2. Κρίνει η Επιτροπή ότι μια τέτοια διαφημιστική εκστρατεία συμβιβάζεται με τις μεγάλες επενδύσεις που έχουν πραγματοποιηθεί την τελευταία εικοσαετία για την κατασκευή σιδηροδρομικών γραμμών μεγάλης ταχύτητας οι οποίες, μέσω της δρομολόγησης ταχέων και συχνών τραίνων συνδέουν τις πόλεις από κέντρο σε κέντρο, με αποτέλεσμα να συνιστούν ένα εναλλακτικό μέσο μεταφοράς, ελάχιστα πιο χρονοβόρο από ό,τι το αεροπλάνο και το οποίο καθιστά περιττές τις εναέριες μεταφορές προσώπων για αποστάσεις κάτω των 1 000 χμ;

3. Δεν συμμερίζεται η Επιτροπή την άποψη ότι, δεδομένων των αναγκαίων περιορισμών στους χώρους και την ηχορρύπανση, που είναι φαινόμενα εγγενή στους αερολιμένες, θα ήταν επιθυμητή η αποθάρρυνση της χρησιμοποίησης αερομεταφορών και η ενθάρρυνση της χρησιμοποίησης των σιδηροδρομικών μεταφορών, και ότι τούτο αφορά σίγουρα και τη σύνδεση Άμστερνταμ-Παρισιού, των οποίων οι αερολιμένες είναι κορεσμένοι, παρά την ανάπτυξή τους, τη στιγμή πουπάρχει τουλάχιστον μία αμαξοστοιχία την ώρα σε ολόκληρο το μήκος της εν λόγω γραμμής και μάλιστα στο τμήμα Βρυξελλών-Παρισιού λειτουργεί εδώ και πολλά χρόνια αμαξοστοιχίαψηλής ταχύτητας;

4. Γνωρίζει η Επιτροπή άλλες περιπτώσεις στις οποίες, παρά την ύπαρξη διεθνούς σιδηροδρομικής σύνδεσηςψηλής ταχύτητας, οι αερομεταφορείς προσπαθούν να διευρύνουν όσο το δυνατόν περισσότερο το μερίδιο αγοράς τους;

5. Τι προτίθεται να πράξει η Επιτροπή, προκειμένου να αποθαρρύνει τη χρησιμοποίηση αερομεταφορών για αποστάσεις μικρότερες των 1000 χλμ. και να ενισχύσει την ανταγωνιστικότητα των σιδηροδρομικών μεταφορών;

Απάντηση της κυρίας de Palacio εξ ονόματος της Επιτροπής

(21 Δεκεμβρίου 2000)

Η Επιτροπή δεν έχειπόψη της αυτό το πρόγραμμα προσφοράς μειωμένων ναύλων που διαφημίζει η Air France, για τη γραμμή Άμστερνταμ-Παρίσι. Η περιγραφόμενη τιμολόγηση φαίνεται να ανταποκρίνεται στις απαιτήσεις μιας απελευθερωμένης αγοράς μεταφορών, στο πλαίσιο της οποίας οι τιμές καθορίζονται μέσω της κανονικής λειτουργίας των μηχανισμών της αγοράς.

Διαφημιστικές εκστρατείες αυτού του είδους αποτελούν συνήθη εμπορική πρακτική συμβατή με την αρχή της ελευθερίας παροχήςπηρεσιών μεταφοράς και την αρχή της ελεύθερης επιλογής τρόπου μεταφοράς. Η απόφαση για παροχή ή όχιπηρεσιών μεταφοράς μεταξύ διαφόρων τόπων αφετηρίας και προορισμού ανήκει στην εταιρεία παροχής τωνπηρεσιών αυτών.

Η Επιτροπή έχει πλήρη επίγνωση της δυναμικότητας και των περιβαλλοντικών προβλημάτων ορισμένων αεροδρομίων, προβλημάτων τα οποία εξετάζει στην ανακοίνωση Αεροπορικές μεταφορές και περιβάλλον(1), όπου και τονίζεται ο ρόλος άλλων τρόπων μεταφοράς, ιδιαιτέρως μάλιστα της εναλλακτικής λύσης που προσφέρει ο σιδηρόδρομος μεγάλης ταχύτητας προς ανακούφιση των συστημάτων διαχείρισης εναέριας κυκλοφορίας καθώς και των κορεσμένων αερολιμένων. Με την έννοια αυτή, η Επιτροπή θα εντείνει τις προσπάθειές της ώστε οι σιδηροδρομικές μεταφορές να γίνουν ανταγωνιστικότερες και να ενσωματωθούν καλύτερα στο όλο δίκτυο, εξυπηρετώντας έτσι την αντικατάσταση των σύντομων πτήσεων με σιδηροδρομικά δρομολόγια.

Η Επιτροπή πιστεύει αφενός ότι οι προσπάθειες για αύξηση των μεριδίων αγοράς αποτελούν συνήθη πρακτική στις ανταγωνιστικές αγορές και αφετέρου ότι χρειάζεται εναρμόνιση των όρων του ανταγωνισμού με απώτερο στόχο τον θεμιτό ανταγωνισμό. Υπάρχουν κι άλλες περιπτώσεις όπου οι επιβάτες μπορούν να επιλέγουν ή το τρένο ή το αεροπλάνο (π.χ. Λονδίνο-Βρυξέλλες, Παρίσι-Βρυξέλλες) και όπου αεροπορικές εταιρείες και σιδηρόδρομοι προσπαθούν να αυξήσουν τα μερίδιά τους στην αγορά, συνεκτιμώντας το αντίστοιχο κόστος. Αυτό εξηγείται με τη λογική των δυνάμεων της αγοράς, στο πνεύμα των οποίων η απόφαση παροχήςπηρεσιών μεταφοράς ανήκει στην εκάστοτε ενδιαφερόμενη εταιρεία, σιδηροδρόμων ή αεροπορική. Παράλληλα, οι αποφάσεις για σχετικές συνεργασίες λαμβάνονται επίσης από τους ίδιους τους παροχείςπηρεσιών, όπως έγινε για τις γραμμές Βρυξελλών-Παρισιού και Φρανκφούρτης-Στουτγάρδης.

Ο σιδηρόδρομος και το αεροπλάνο όχι μόνο ανταγωνίζονται μεταξύ τους αλλά και αλληλοσυμπληρώνονται στο όλο πλαίσιο των μεταφορών. Με το δεδομένο αυτό, η Επιτροπή θα προσπαθήσει να δημιουργήσει τους κατάλληλους όρους για μια ισόρροπη ανάπτυξη των διαφόρων τρόπων μεταφοράς και της διατροπικότητας, αξιοποιώντας κατά τον καλύτερο δυνατό τρόπο τα πλεονεκτήματά τους. Απαιτούνται προς τούτο ένα πλαίσιο θεμιτού ανταγωνισμού και μέτρα τα οποία να προωθούν ένα ενιαίο καθεστώς των διαφόρων τρόπων μεταφοράς, δηλαδή κοινά συστήματα κράτησης θέσεων, κοινούς κανόνες ασφάλειας, ενιαία μεταφορά των αποσκευών και συμβατά συστήματα έκδοσης εισιτηρίων.

Στηνπό έκδοση λευκή βίβλο για την πολιτική μεταφορών θα εξετάζεται μια σειρά μέτρων με απώτερο στόχο να βελτιωθεί η ενσωμάτωση των σιδηροδρομικών μεταφορών στην αλυσίδα προμήθειας, μεταφοράς και διανομής.

(1) COM(1999)640 τελικό.